სამარა ჯოი

სამარა ჯოი მაკლენდონი (; დ. 11 ნოემბერი, 1999, ბრონქსი, ნიუ-იორკი, აშშ) — ამერიკელი ჯაზის მომღერალი. თავისი სადებიუტო ალბომი გამოუშვა 2021 წელს. JazzTimes-ის მიერ დასახელდა საუკეთესო ახალ შემსრულებლად. მეორე ალბომი, Linger Awhile (2022), გავიდა პირველ ადგილზე Billboard Jazz Albums ჩარტში. 2023 წლის გრემის დაჯილდოებაზე მოიგო ჯილდოები საუკეთესო ჯაზ ვოკალური ალბომისა და საუკეთესო ახალი შემსრულებლის კატეგორიებში. 2023 წლის სინგლმა „Tight" 2024 წლის გრემის დაჯილდოებაზე საუკეთესო ჯაზ შესრულების ჯილდო დაიმსახურა.

 ადრეული ცხოვრება 
სამარა ჯოი დაიბადა 1999 წელს ბრონქსში. ოჯახი მუსიკით იყო გატაცებული, რამაც მუსიკოსზეც იქონია გავლენა. ბებია-ბაბუა, ელდერ გოლდვაირი და რუთ მაკლენდონი, იყვნენ ფილადელფიის სახარების ჯგუფის The Savettes-ის დამფუძნებლები. ბაბუა ასევე იყო BET-ის Gospel Talent შოუს Sunday Best-ის მე-3 სეზონის ფინალისტი. მამა ვოკალისტი და ბასისტი იყო. სწორედ მან შეაყვარა ჯოის მუსიკა, განსაკუთრებით გოსპელის მომღერლები, როგორიცაა The Clark Sisters. მუსიკოსი გატაცებული იყო სოულითა და Motown მუსიკით. სწავლობდა ფორდჰემის ხელოვნების უმაღლეს სკოლაში და მღეროდა ჯაზ ჯგუფში. ამ დროის განმავლობაში, მოიგო საუკეთესო ვოკალისტის ჯილდო Essentially Ellington ფესტივალზე და გაიმარჯვა საშუალო სკოლის მუსიკალურ კონკურსში, რომელიც გაიმართა ლინკოლნის ცენტრში.

სამარა ჯოი ჯაზ მუსიკამ განსაკუთრებით SUNY's Purchase College-ში ჩარიცხვის შემდეგ გაიტაცა. კოლეჯში ყოფნის დროს დაიწყო ისეთი ჯაზ ვოკალისტების მოსმენა, როგორებიც არიან სარა ვონი და ელა ფიცჯერალდი. ამავე დროს ასევე უსმენდა ინსტრუმენტალისტებს როგორებიც არიან კენი ვაშინგტონი, ჯონ ფადისი (რომელთანაც სწავლობდა) და ინგრიდ ჯენსენი.

 კარიერა 
2019 წელს გაიმარჯვა სარა ვოანის საერთაშორისო ჯაზის ვოკალურ კონკურსში. პროდიუსერთან და მენეჯერთან მეტ პირსონთან მუშაობის დროს, ჩაწერა თავისი სადებიუტო ალბომი ჯერ კიდევ კოლეჯში სწავლის დროს. კოლეი დაამთავრა 2021 წელს. სადებიუტო ალბომი „Samara Joy“ გამოვიდა 2021 წლის 9 ივლისს, ლეიბლ Whirlwind Recordings-ის ეგიდით. 2021 წელს ჯაზ თაიმსმა სამარა ჯოი საუკეთესო ახალ შემსრულებლად დაასახელა. 2021 წლის თებერვალში მონაწილეობდა Broadway, Inc.-ის მუსიკალურ კლიპში „Summertime". ინტერვიუში კინორეჟისორმა რეჯინა კინგმა სამარა ჯოის უწოდა „ახალგაზრდა ქალი, რომლის სხეულში თითქოს სარა ვონი და ელა ფიცჯერალდი ცხოვრობენ“.

ჯოის ვიდეოგრაფიაში შედის მრავალი მუსიკალური ვიდეო, მათ შორის ერთი 1,5 მილიონზე მეტი ნახვით. მუსიკოსი ასევე პოპულარული გახდა პლატფორმა TikTok-ზე, სადაც 200,000-ზე მეტი გამომწერი ჰყავს. მან ტური გამართა ევროპაში, მათ შორის იტალიასა და ავსტრიაში, სადაც ბილეთები მთლიანად გაიყიდა. ასევე 2021-2022 წლებში გამართა ტური აშშ-ში და გამოვიდა ისეთ ფესტივალებსა თუ ღონისძიებებზე, როგორიცაა მონტერეის ჯაზ ფესტივალი, Lincoln Center Summer For The City's Jazz Underground-ის ფესტივალი და ზამთრის ჯაზფესტი.

2022 წლის 15 თებერვალს, სატელევიზიო შოუში „Today“ გიტარისტ პასკუალე გრასოსთან ერთად შეასრულა სიმღერა. მათ კვლავ იმღერებს ერთად 2022 წლის სექტემბერში. 2022 წლის 15 ივნისს გამოვიდა Carnegie Hall-ის მე-16 წლიურ ღონისძიებაზე. მოგვიანებით ასევე გამოვიდა ნიუპორტის ჯაზის ფესტივალზე. ჯაზ-პიანისტ ჯულიუს როდრიგესთან თანამშრომლობით ჩაწერა სიმღერა როდრიგესის ალბომისთვის „Let Sound Tell All“.

2022 წლის 16 სექტემბერს გამოუშვა თავისი მეორე ალბომი, „Linger Awhile“, ლეიბლ Verve Records-ის ეგიდით. ალბომზე იმუშავეს ისეთ მუსიკოსებმა, როგორებიც არიან დრამერი კენი ვაშინგტონი, გიტარისტი პასკუალე გრასო, პიანისტი ბენ პატერსონი და ბასისტი დევიდ ვონგი. 2022 წელს გამოვიდა ლინკოლნის ცენტრის ორკესტრთან ერთად „Big Band Holidays“ ტურნეზე.

2023 წელს მიიღო ნომინაციები გრემის ჯილდოზე და გაიმარჯვა ორ ნომინაციაში: საუკეთესო ჯაზ ვოკალური ალბომი „Linger Awhile“-სთვის და საუკეთესო ახალი შემსრულებელი.Grammy Nominations, CNN, November 15, 2022.

 ჯილდოები 
სამარა ჯოის ჯამში მიღებული აქვს 7 ნომინაცია. აქედან გაიმარჯვა 6 ში, მათ შორის კი მიღებული აქვს გრემის ჯილდო, ჯაზის მუსიკალური დაჯილდოების ჯილდო, NAACP Awards-ის ჯილდო და სხვ. ასევე გაიმარჯვა სარა ვოანის საერთაშორისო ჯაზის ვოკალურ კონკურსში.
წელიასოციაციაკატეგორიანომინირებული ნამუშევარიშედეგი2019 წელისარა ვონის საერთაშორისო ჯაზის ვოკალური კონკურსითვითონმოიგო2021 წელიJazzTimesსაუკეთესო ახალი შემსრულებელიმოიგო2022 წელიჯაზის მუსიკალური ჯილდოებისაუკეთესო ახალი ჯაზის შემსრულებელიმოიგო2023 წელიგრემის დაჯილდოვებასაუკეთესო ახალი შემსრულებელიმოიგოსაუკეთესო ჯაზ ვოკალური ალბომიLinger AwhileმოიგოNAACP Image Awardsგამორჩეული ჯაზის ალბომი – ვოკალინომინირებული2024 წელიგრემის დაჯილდოვებასაუკეთესო ჯაზის შესრულება„Tight“მოიგო

 რესურსები ინტერნეტში 

 Samara Joy Discogs-ზე

 სქოლიო 

კატეგორია:დაბადებული 11 ნოემბერი
კატეგორია:დაბადებული 1999
კატეგორია:ამერიკელი ქალი მომღერლები
კატეგორია:ამერიკელი ჯაზ-მომღერლები
კატეგორია:ცოცხალი ადამიანები